Diari Oficial de la Generalitat Valenciana


Sumari del DOGV 866, del 12-07-1988 (1988/811620)

ORDRE de 16 de maig de 1988, de la Conselleria de Cultura, Educació i Ciència, per la qual es regula la concessió de subvencions destinades a Ajuntaments per al foment i la promoció de la practica esportiva.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/16/(1)/dof/vci/html**

### Dades del document

Número de DOGV
:   866

Data del DOGV
:   12-07-1988

Secció del DOGV
:   DISPOSICIONS GENERALS

Número del document
:   1988/811620


Data del document
:   16-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de Maig de 1988, de la Conselleria de Cultura, Educació i Ciència, per la qual es regula la concessió de subvencions destinades a ajuntaments per al foment i la promoció de la pràctica esportiva.  
La Generalitat Valenciana pretén potenciar al màxim el desenrotllament d'una política esportiva a la nostra Comunitat, fomentant la difusió i la pràctica de l'esport, estructurant i fixant els objectius i recolzant la realització d'activitats organitzades per entitats i persones en l'àmbit esportiu, d'acord amb la demanda social.  
Dins d'aquesta actuació destaca prioritàriament la promoció de l'esport a nivell municipal, desenrotllada pels Ajuntaments o les Fundacions i els Patronats esportius municipals que, per delegació, les tinguen assumides.  
Un aspecte de la política de foment d'aquest tipus d'activitats el constitueix la concessió de subvencions, dins de les disponibilitats pressupostàries, per atendre la gestió de la despesa de l'activitat esportiva municipal amb els condicionaments que estableix aquesta Ordre.  
Per tot això, i d'acord amb l'art. 28 de la Llei 1/88, de 29 de febrer, de Pressupostos de la Generalitat Valenciana per a l'exercici de 1988.  
ORDENE:  
Article 1  
La Conselleria de Cultura, Educació i Ciència, segons la dotació pressupostària disponible a tal efecte, concedirà subvencions als Ajuntaments, per col·laborar econòmicament en el desenrotllament dels programes, amb finalitats específicament esportives, en el seu àmbit territorial de competència, integrats dins de les campanyes que amb aquest motiu promoga la Conselleria de Cultura, Educació i Ciència, a través de la Direcció General d'Esports, o bé aquelles iniciatives que es promoguen des de l'àmbit públic dins de la Comunitat Valenciana.  
Article 2  
Les subvencions se satisfaran amb càrrec al capítol IV, de la Secció 09, Servei 10 i programa 457.1 del Pressupost de la Generalitat Valenciana per a 1988.  
Article 3  
S'aproven les bases que regulen el règim de subvencions previstes en l'Ordre present i que figuren com a annex d'aquesta.  
DISPOSICIO TRANSITORIA  
Els Ajuntaments que hagen sol·licitat subvencions per a l'exercici de 1988 amb anterioritat a l'entrada en vigor d'aquesta Ordre, disposaran d'un termini de 10 dies hàbils per tal de reparar les possibles diferències existents.  
DISPOSICIO FINAL  
La Direcció General d'Esports és autoritzada a desplegar i executar el que disposa aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 16 de maig de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER LES QUALS ES REGULA EL REGIM DE SUBVENCIONS DESTINADES ALS AJUNTAMENTS PER A ACTIVITATS ESPORTIVES  
Primera.- Les Entitats interessades tindran a llur disposició en les Direccions Territorials i en el Servei de Promoció i Activitats Esportives de la Direcció General d'Esports de la Conselleria de Cultura, Educació i Ciència, el model de sol·licitud necessari per formalitzar la petició la qual es completarà amb la descripció del projecte a realitzar, en la manera prevista en l?imprès oficial, acompanyada de la documentació complementària que així mateix es requeresca.  
Segona.- Els documents esmentats en la base anterior, formalitzats com cal, seran dirigits a l'Hble. Sr. Conseller de Cultura, Educació i Ciència, podent-los presentar en les Direccions Territorials de Cultura i Educació, en els Serveis Centrals de la Conselleria de Cultura, Educació Ciència o en qualssevol dels Centres establerts en l'article 66 de la Llei de Procediment Administratiu.  
Tercera.- Les sol·licituds i els projectes hauran ser presentats com a mínim en el termini de 30 dies abans del començament de l'activitat, i sempre abans de l?1 de novembre d'enguany. La celebració es limitarà a l'exercici econòmic present.  
Quarta.- La no formalització d'algun dels apartats dels documents esmentats podrà ser objecte de denegació de la subvenció. També podrà ser causa de revocació de la subvenció no haver justificat com cal altres subvencions concedides anteriorment.  
Cinquena.- Les entitats subvencionades hauran de comunicar qualsevol eventualitat o modificació en el desenrotllament del projecte i les despeses, quan es produirà.  
Sisena.- Els programes faran referència a les activitats següents:  
1. Escoles Esportives.  
2. Esport per a tots.  
3. Programes de promoció esportiva de la Conselleria de Cultura.  
4. Fase Municipal dels Jocs Esportius escolars de la Generalitat.  
Setena.- Les sol·licituds es presentaran en les Direccions Territorials de Cultura i Educació, de la Conselleria de Cultura, Educació i Ciència, que n?emetran informe i les trametran a la Direcció General d'Esports en el termini de quinze dies.  
Pel que fa a aquelles activitats esportives que ultrapassen l'àmbit provincial, aqueixes s'hauran de dirigir al Servei de Promoció i Activitats Esportives de la Direcció General d'Esports.  
Quan no reunesquen els requisits necessaris o hi manque algun document complementari, es tornaran a l'interessat per tal que els repare en el termini de deu dies, amb l'advertiment que, si deixava transcórrer el termini sense reparar-lo, es procedirà a l'arxiu de l'expedient.  
Vuitena.- La Direcció General d'Esports convocarà periòdicament, d'acord amb les sol·licituds presentades, una junta d'avaluació, i després elevarà les propostes de subvenció a l'Hble. Sr. Conseller de Cultura, Educació i Ciència qui les resoldrà.  
Aquesta Junta serà presidida per un representant de la Direcció General d'Esports i un per cadascuna de les Direccions Territorials de Cultura i Educació.  
Novena.- Per a la concessió de les subvencions es valoraran, fonamentalment, els aspectes següents:  
a) Importància en l'àmbit esportiu de l'activitat a realitzar, tenint un clar interès social i esportiu.  
b) Que el projecte siga desenrotllat per personal tècnicament qualificat en l'especialitat requerida (llicenciats o diplomats en Educació Física i entrenadors Esportius).  
c) Nombre de participants en l'activitat.  
d) L?eficàcia manifestada pel que fa a la promoció i el desenrotllament esportius en activitats anteriors.  
e) Estimació de la despesa en relació amb l'objectiu perseguit.  
f) Proporció respecte a la subvenció sol·licitada, dels mitjans economies propis amb els que compta el peticionari per tal de realitzar el programa.  
g) Qualsevol altra circumstància que col·labore a l'execució i el desenrotllament de la política esportiva.  
Desena.- Una vegada resolt l'expedient de subvencions es comunicarà als interessats l'aprovació o la denegació d'aquestes a través de la Direcció General d'Esports.  
Onzena.- La realització del programa d'activitats per al qual es concedesca la subvenció, serà d'exclusiva responsabilitat de l'Entitat, i també aniran al seu càrrec els mitjans humans i materials que calga per al compliment d'aquests.  
Dotzena.- Per al lliurament de la subvenció, les entitats subvencionades resten obligades de presentar en la Conselleria de Cultura, Educació i Ciència o les Direccions Territorials d'aquesta, per exemplar triplicat i en el termini màxim de 30 dies des que acabe l'execució de l'activitat:  
- Memòria de l'activitat que recullga la informació sobre el desenrotllament i la conclusió.  
- Certificació de l'Interventor de l'Ens Públic amb el vist-i-plau del President, on es detallarà:  
? L?import de la despesa contreta per l'activitat, amb separació de l'aportació del promotor o altra entitat que la subvencione i de la subvenció que aporte la Conselleria de Cultura, Educació i Ciència.  
? Els perceptors, amb especificació del concepte i l'import de cada creditor.  
? Lloc on romanen dipositats els documents originals segons els models que se'ls facilitarà per la Direcció General d'Esports o Serveis Territorials.  
Tretzena.- Els justificants originals, com a dada indispensable per a possibles comprovacions que puguen afectar la Conselleria, hauran de ser custodiats per l'Entitat i romandran a disposició de les persones que els puguen sol·licitar en representació dels organismes abans esmentats.  
Catorzena.- La Conselleria de Cultura, Educació i Ciència es reserva el dret de realitzar el seguiment de les activitats subvencionades, així com inspeccionar la destinació de la subvenció concedida, podent ser causa d'anul·lació o reducció d'aquesta l'incompliment del programa, en especial dels objectius, i l'ocultació de dades referents al total dels ingressos i les despeses de l'Entitat.


Còpia Permalink ELI